Diari Oficial de la Generalitat Valenciana


Sumari del DOGV 1166, del 20-10-1989 (1989/815408)

ORDRE de 13 d'octubre de 1989, de la Conselleria de Sanitat i Consum, per la qual es dicten normes per a l'elaboració de la targeta sanitària individual com a document acreditatiu del dret a l'assistència sanitària prestada pel Servei Valencià de Salut.
-------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/10/13/(1)/dof/vci/html**

### Dades del document

Número de DOGV
:   1166

Data del DOGV
:   20-10-1989

Secció del DOGV
:   DISPOSICIONS GENERALS

Número del document
:   1989/815408


Data del document
:   13-10-1989

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 13 d'octubre de 1989, de la Conselleria de Sanitat i Consum, per la qual es dicten normes per a l'elaboració de la targeta sanitària individual com a document acreditatiu del dret a l'assistència sanitària prestada pel Servei Valencià de Salut.  
Tant la Llei 14/1986, General de Sanitat, als seus articles 1 i 3, com la Llei 8/1987, del Servei Valencià de Salut, al seu apartat primer, tendeixen a garantir el millor estat sanitari possible de la col·lectivitat i una assistència mèdica integral i en condicions d'igualtat per a la col·lectivitat.  
El Reial Decret 1088/1989, i el Decret 88/1989, de la Generalitat Valenciana, dicten instruccions per a estendre el dret a l'assistència sanitària a aquelles persones que freturen de recursos econòmics suficients, amb el desplegament de l'article 80 de la Llei 14/1986, General de Sanitat. El reconeixement d'aquest dret requereix un instrument, que garantesca i permeta l'accés al Sistema Sanitari de forma personal i en condicions d'igualtat efectiva.  
En aquesta línia, s'estableix un suport físic denominat Targeta d?Assistència Sanitària que, singularitzada, per a cada persona física beneficiària del sistema sanitari siga portadora d'informació bàsica que possibilite la identificació personalitzada de cada individu, la identificació del metge assignat, i la identificació de l?entitat emissora.  
Com a conseqüència de tot això i a fi d'assegurar en tot moment els drets de l'usuari en l'àmbit de competència del Servei Valencià de Salut,  
ORDENE  
Article primer  
La Targeta D?Assistència Sanitària és el document acreditatiu del dret a l'assistència pública sanitària prestada pel Servei Valencià de Salut.  
Article segon  
L?elaboració del sistema de codificació personal, i la definició de les característiques del suport físic i de la base d( dades que sustenta la Targeta d?Assistència Sanitària, seran fixades per la Direcció General de Planificació de l'Assistència Sanitària.  
DISPOSICIONS TRANSITORIES  
Primera  
Serà vigent l?ús de la cartilla de la Seguretat Social, a l?efecte d'assistència sanitària en el Servei Valencià de Salut, fins a la implantació de la Targeta d?Assistència Sanitària en la Comunitat Valenciana.  
Segona  
La data d'entrada en vigor de la Targeta d?Assistència Sanitària serà publicada al Diari Oficial de la Generalitat Valenciana.   
Tercera.  
S'estableix un període màxim de 18 mesos des de la publicació d'aquesta ordre per a la normalització de tota la documentació actualment existent en el Servei Valencià de Salut per a la seua acomodació a la Targeta d?Assistència Sanitària i al codi d'identificació personal de l?usuari.  
DISPOSICIONS FINALS  
Primera  
Es faculta el Director General de Planificació de l'Assistència Sanitària i al Director del Servei Valencià de Salut per a dictar les disposicions necessàries per a l?execució de la present Ordre.  
Segona  
Aquesta Ordre entrarà en vigor l?endemà de la seua publicació al Diari Oficial de la Generalitat Valenciana.  
València, 13 d'octubre de 1989.  
El Conseller de Sanitat i Consum,   
JOAQUIN COLOMER SALA


Còpia Permalink ELI